Прищина
Прѝщина (; ) е най-големият град, административен център на Прищински окръг, и столица на обявилата независимост през 2008 г. Република Косово или според резолюция № 1244 на ООН – Автономен окръг Косово в състава на Сърбия с малко над 200 000 души население.

Население

Етнически състав 
Според последното преброяване от 2011 година 98% от населението са албанци. Живеят също така малко цигани, турци, бошняци и сърби.

Политика 
Политическият живот в града е доминиран от Демократическата лига на Косово.

Инфраструктура 
В близост до града се намира международното летище „Адем Яшари“. Силното нарастване на населението на града след войната води до сериозен натиск върху инфраструктурата – канализация и улици. Сериозни проблеми има и с водоснабдяването и електроснабдяването. Телефонната мрежа в града е модернизирана и заедно с двата мобилни оператора – ИПКО и ВАЛА, осигурява сравнително добра телефонна комуникация за жителите и гостите на града. В по-голямата част на града е възможно ползването на интернет услуги.

История 
При избухването на Балканската война в 1912 година един човек от Прищина е доброволец в Македоно-одринското опълчение.

Личности 
 Родени в Прищина
  Ера Истрефи (1994) – певица
  Никола Марков (1889 – ?), македоно-одрински опълченец, дюлгерин, Солунски доброволчески отряд
  Рита Ора (1990), британска певица с албански корени
  Сава Стоянович (1869 – 1941), сръбски просветен деец
  Стоян Зафирович (1884 – 1971), сръбски просветен деец

Побратимени градове 
  Анкара, Турция
  Бурса, Турция
  Драч, Албания
  Карачи, Пакистан
  Тирана, Албания

Външни препратки 
 Университетът в Прищина (на албански)
 Летището на Прищина (на английски и албански)

Бележки